Eurovision Kanta Txapelketa - Wikipedia, entziklopedia askea.

# Eurovision Kanta Txapelketa

### Wikipedia(e)tik

Eurovision Kanta Txapelketa edo Eurovision (ingelesez Eurovision Song Contest) 1956an hasita urtero, azkenaldian maiatzero, ospatzen den Europa mailako kanta txapelketa da. Bertan Europa osoko herrialde ugarik hartzen dute parte beraien telebista publikoen bitartez. Hauek Europako Irrati-difusio Batasunaren partaide dira, eta erakunde honen bidez antolatzen da txapelketa. Europa osorako pentsaturiko telebista saio bakarrenetarikoa da kirol txapelketez gain. Europaz gain munduko beste zenbait lekutan ere telebistaz ematen da, Australian bereziki jarraipen nabarmena duelarik. Internet bidez ere jarraitu daiteke.

## [aldatu] Arauak eta mekanika

### [aldatu] Partaide kopurua

1956an ospaturiko lehen edizioan herrialde bakoitzak bi kanta aurkeztu zitzakeen, baina bigarren ediziotik hasita herrialde partaideen zenbakia hasi zen heinean, herrialde bakoitzak kanta bat bakarrik aurkeztu dezake. 1990. hamarkadatik aurrera, aldaketa politikoen ondorioz, Europa ekialdeko herrialde gehienek parte hartzeko interesa adierazi dute, gau bakar baterako partaide kopurua handiegia izanik. Hori dela eta, lehenik partaide kopurua bakoitzak aurreko urteetan lortutako emaitzen arabera murrizten zen, emaitza txarrak lortutako herrialdeak kanpoan utziz. Hala ere, 2004 urtean parte hartu nahi zuten herrialde kopurua hain handia zen non txapelketa bi gauetan banandu behar izan zen denei lekua emateko: finalaurrekoa eta finala. Finalean aurreko urtean lehen hamar postuetan geraturiko herrialdeek hartzen dute parte, finalaurreko hamar lehen ordezkapenen gain. Big 4 delako herrialdeek (Alemania, Espainia, Erresuma Batua eta Frantzia) finalean zuzenki hartzen dute parte aurreko urteko emaitza kontutan hartu gabe, egiten duten ekarpen ekonomiko handiagoa dela eta. 2007. urtean partaide kopurua inoiz baino handiagoa izan zen 42 herrialdek parte hartuz, Georgia eta Txekiar Errepublikak lehen aldiz. 2009ko sistema berriz aldatzea proposatuta dago bi finalerdirekin, Europa ekialdeko eta mendebaldeko partaideak bananduz.

### [aldatu] Arau orokorrak

- Ordezkapen bakoitzeko gehienez 6 pertsona egon daitezke eszenatokian.
- Partaide guztiek gutxienez 16 urte beteta izan behar dituzte txapelketari dagokion urteko abenduak 31an.
- Herrialde bakoitzeko ordezkariek ez daukate zertan lekukoak izan behar, edozein nazionalitate eduki dezaketelarik.
- Abestiek gehienez 3 minutu iraun dezakete.
- Aurkeztutako kantak ezin dira argitaratu txapelketaz aurreko urriak 1 baino lehen.
- Abestiek ezin dituzte mezu politiko edo iraingarriak jaso olerkietan.

### [aldatu] Hizkuntzak

Hasiera batean ez zegoen arauik herrialde bakoitzak zein hizkuntzatan abestu behar zuen esaten zuenik, baina Suediak 1965ean ingelesez kantatu zuenez, herrialde bakoitza bere hizkuntza ofizial batetan abestera behartu zen. 1973-1976 urte bitartean arau hau ez zen indarrean egon, eta 1999tik aurrera ere ez. Horrela, azken urteotan ordezkapen gehienek ingelesez abesten dute, beste batzuek hizkuntza ezberdinak nahasten dituzten bitartean.

### [aldatu] Irabazlearen hautaketa

Urteetan zehar sistema ezberdinak erabili dira txapelduna hautatzeko. 1975. urtetik aurrera irabazlea herrialde guztien hartean erabakitzen da: bakoitzak lehiakideen artean 12 puntu ematen dizkio gustokoenari, 10 puntu bigarren gustokoenari, 8 puntu hirugarrenari, 7, 6, eta horrela puntu bat eman harte hamargarren gustokoenari. Herrialdeek ezin dizkiote punturik eman bere buruari.

1997 arte puntu hauek herrialde bakoitzeko epaimahi batek ematen zituen, baina urte hartan zenbait herrialdetan telefono bidezko botoak erabiltzen hasi ziren ikusleentzat. Gaur egun herrialde guztiek erabiltzen dute telefono eta SMS bidezko botoa, nahiz eta badaezpadako epaimahi bat izan herrialde bakoitzean arazo teknikoren bat dagoen kasuetarako.

## [aldatu] Txapeldunak urtez-urte

Urtea | Ospakizun hiria | Herrialde txapelduna | Kanta | Abeslea/Taldea
--- | --- | --- | --- | ---
1956 | Lugano (Suitza) | Suitza | Refrain | Lys Assia
1957 | Frankfurt (Alemania) | Herbehereak | Net Als Toen | Corry Brokken
1958 | Hilversum (Herbehereak) | Frantzia | Dors mon amour | André Claveau
1959 | Cannes (Frantzia) | Herbehereak | Een beetje | Teddy Scholten
1960 | Londres (Erresuma Batua) | Frantzia | Tom Pillibi | Jacqueline Boyer
1961 | Cannes (Frantzia) | Luxenburgo | Nous les amoureux | Jean-Claude Pascal
1962 | Luxenburgo (Luxenburgo) | Frantzia | Un premier amour | Isabelle Aubret
1963 | Londres (Erresuma Batua) | Danimarka | Dansevise | Grethe & Jørgen Ingmann
1964 | Kopenhage (Danimarka) | Italia | Non ho l'età | Gigliola Cinquetti
1965 | Napoli (Italia) | Luxenburgo | Poupée de cire, poupée de son | France Gall
1966 | Luxenburgo (Luxenburgo) | Austria | Merci Chérie | Udo Jürgens
1967 | Viena (Austria) | Erresuma Batua | Puppet On A String | Sandie Shaw
1968 | Londres (Erresuma Batua) | Espainia | La, la, la... | Massiel
1969 | Madril (Espainia) | Erresuma Batua | Boom Bang-A-Bang | Lulu
Espainia | Vivo cantando | Salomé
Frantzia | Un jour, un enfant | Frida Boccara
Herbehereak | De troubadour | Lennie Kuhr
1970 | Amsterdam (Herbehereak) | Irlanda | All Kinds of Everything | Dana
1971 | Dublin (Irlanda) | Monako | Un banc, un arbre, une rue | Severine
1972 | Edinburgh (Erresuma Batua) | Luxenburgo | Après Toi | Vicky Leandros
1973 | Luxenburgo (Luxenburgo) | Luxenburgo | Tu te reconnaitras | Anne-Marie David
1974 | Brighton (Erresuma Batua) | Suedia | Waterloo | ABBA
1975 | Stockholm (Suedia) | Herbehereak | Ding-a-dong | Teach-In
1976 | Haga (Herbehereak) | Erresuma Batua | Save Your Kisses For Me | Brotherhood of Man
1977 | Londres (Erresuma Batua) | Frantzia | L'oiseau et l'enfant | Marie Myriam
1978 | Paris (Frantzia) | Israel | A-Ba-Ni-Bi | Izhar Cohen & The Alphabeta
1979 | Jerusalem (Israel) | Israel | Hallelujah | Gali Atari & Milk and Honey
1980 | Haga (Herbehereak) | Irlanda | What's Another Year? | Johnny Logan
1981 | Dublin (Irlanda) | Erresuma Batua | Making Your Mind Up | Bucks Fizz
1982 | Harrogate (Erresuma Batua) | Alemania | Ein Bißchen Frieden | Nicole
1983 | Munich (Alemania) | Luxenburgo | Si la vie est cadeau | Corinne Hermes
1984 | Luxenburgo (Luxenburgo) | Suedia | Diggi-Loo Diggi-Ley | Herreys
1985 | Goteborg (Suedia) | Norvegia | La det swinge | Bobbysocks
1986 | Bergen (Norvegia) | Belgika | J'aime la vie | Sandra Kim
1987 | Brusela (Belgika) | Irlanda | Hold Me Now | Johnny Logan
1988 | Dublin (Irlanda) | Suitza | Ne partez pas sans moi | Céline Dion
1989 | Lausanne (Suitza) | [[Irudi:Txantiloi:Yugoslavia bandera|22x20px|Txantiloi:Yugoslavia izena]] Jugoslavia | Rock Me | Riva
1990 | Zagreb (Jugoslavia, gaur Kroazia) | Italia | Insieme: 1992 | Toto Cutugno
1991 | Erroma (Italia) | Suedia | Fångad av en stormvind | Carola
1992 | Malmö (Suedia) | Irlanda | Why Me? | Linda Martin
1993 | Millstreet (Irlanda) | Irlanda | In Your Eyes | Niamh Kavanagh
1994 | Dublin (Irlanda) | Irlanda | Rock 'n' Roll Kids | Paul Harrington & Charlie McGettigan
1995 | Dublin (Irlanda) | Norvegia | Nocturne | Secret Garden
1996 | Oslo (Norvegia) | Irlanda | The Voice | Eimear Quinn
1997 | Dublin (Irlanda) | Erresuma Batua | Love Shine A Light | Katrina & The Waves
1998 | Birmingham (Erresuma Batua) | Israel | Diva | Dana International
1999 | Jerusalem (Israel) | Suedia | Take Me To Your Heaven | Charlotte Nilsson
2000 | Stockholm (Suedia) | Danimarka | Fly On The Wings Of Love | Olsen Brothers
2001 | Kopenhage (Danimarka) | Estonia | Everybody | Tanel Padar, Dave Benton & 2XL
2002 | Tallinn (Estonia) | Letonia | I Wanna | Marie N
2003 | Riga (Letonia) | Turkia | Every Way That I Can | Sertab Erener
2004 | Istanbul (Turkia) | Ukraina | Wild Dances | Ruslana
2005 | Kiev (Ukraina) | Grezia | My Number One | Helena Paparizou
2006 | Atenas (Grezia) | Finlandia | Hard Rock Hallelujah | Lordi
2007 | Helsinki (Finlandia) | Serbia | Molitva | Marija Šerifović
2008 | Belgrad (Serbia) | - | - | -

Oharra: 1969an 4 herrialdek puntu kopuru berdina lortu zuten, eta garaian berdinketa deuseztatzeko araurik ez zegoenez, laurak txapeldun kontsideratu ziren.

## [aldatu] Kanpo loturak

- Webgune ofiziala
- Esctoday, albiste eta zaleen webgunea

"http://eu.wikipedia.org../../../e/u/r/Eurovision_Kanta_Txapelketa_8712.html"(e)tik eskuratuta

Kategoriak: Jaialdiak • Europa

##### Views

- Artikulua
- Eztabaida
- Oraingo berrikuspena

##### Bilatu

##### Beste hizkuntzak

- العربية
- Azərbaycan
- Български
- Bosanski
- Català
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- فارسی
- Suomi
- Français
- עברית
- Hrvatski
- Hornjoserbsce
- Magyar
- Հայերեն
- Íslenska
- Italiano
- 日本語
- ქართული
- Latina
- Lëtzebuergesch
- Lietuvių
- Latviešu
- Malti
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Sicilianu
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- ไทย
- Türkçe
- Українська
- Tiếng Việt
- 中文